REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/98-14

29. maj 2014. godine

Beograd

ZAPISNIK

ČETVRTE SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 29. MAJA 2014. GODINE

Sednica je počela u 10,45 časova.

Sednicom je predsedavao Veroljub Arsić, predsednik Odbora.

Pored predsednika, sednici su prisustvovali članovi Odbora: Miloš Tošanić, Dražen Jarić, Dragoljub Zindović, Olivera Pešić, Dejan Andrejević, Dejan Radenković i zamenici članova Odbora: Mirjana Marjanović, umesto člana Odbora Dušice Nikolić i Zoran Bojanić, umesto člana Odbora Nikole Jolovića.

Sednici nisu prisustvovali članovi Odbora: Radmilo Kostić, Dušica Nikolić, Nikola Jolović, Dragan Đilas, Momo Čolaković, dr Milorad Mijatović, Vojislav Vujić, Đorđe Stojšić, Zoltan Pek i Žika Gojković.

Sednici su prisustvovali narodni poslanici, članovi Odbora za pravosuđe, državnu upravu i lokalnu samoupravu: Petar Petrović, Vladimir Đukanović, dr Aleksandar Martinović, Tanja Tomašević-Damjanović, Meho Omerović, Dubravka Filipovski i Živan Đurišić.

Na poziv predsednika Odbora, sednici su prisustvovali: prof. dr Branko Lubarda, predsednik Odbora Agencije za borbu protiv korupcije; Tatjana Babić, direktorka Agencije; Vladan Joksimović, zamenik direktora Agencije i Jelena Jovanović, saradnica u Agenciji.

Predsednik Odbora je napomenuo da je bilo planirano da Odbor održi sednicu zajedno sa Odborom za pravosuđe, državnu upravu i lokalnu samoupravu, međutim ovaj odbor nije imao kvorum.

Na predlog predsednika, Odbor je jednoglasno (devet za) utvrdio sledeći

D n e v n i r e d

1. Razmatranje Izveštaja o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje.

Uvodno izlaganje je podnela Tatjana Babić, direktorka Agencije za borbu protiv korupcije.

Ona je podsetila na nadležnosti Agencije za borbu protiv korupcije, preventivne, kontrolne i nadzorne i to da: kontroliše izveštaje o imovini i prihodima funkcionera i finansiranje političkih aktivnosti i političkih subjekata; rešava o sukobu interesa i nespojivosti javnih funkcija; postupa po predstavkama pravnih i fizičkih lica i štiti uzbunjivače; vrši nadzor nad sprovođenjem Nacionalne strategije za borbu protiv korupcije u Republici Srbiji i Akcionog plana za njeno sprovođenje; o čemu podnosi izveštaj Narodnoj skupštini, zajedno sa godišnjim izveštajem o radu Agencije; koordinira proces uvođenja i nadzire sprovođenje planova integriteta u javnom sektoru; analizira propise na rizike od korupcije i daje inicijative za izmene i dopune propisa radi otklanjanja koruptivnih rizika; aktivno učestvuje u međunarodnoj sradnji u borbi protiv korupcije.

U 2013. godini, Agencija je posebnu pažnju posvetila aktivnostima na kontroli raspolaganja javnim sredstvima, otklanjanju sukoba interesa, kontroli političkih aktivnosti i kontroli imovine i prihoda javnih funkcionera. U odnosu na prethodnu godinu, znatno je povećan broj novih predmeta i pokrenuto je tri puta više postupaka po službenoj dužnosti i prekršajnih postupaka zbog povreda Zakona o Agenciji za borbu protiv korupcije, koje se tiču sukoba interesa, od čega je u devet slučajeva prekršajni sud doneo prvostepenu odluku u 2013. godini. Prepreke sa kojima se Agencija suočavala u radu su neusaglašenost zakonskih propisa i nedovoljno efikasna saradnja sa drugim organima.

Agencija je unapredila i uspostavila dobru sradnju sa organima koji su od značaja za njen rad i to sa: nadležnim tužilaštvima, posebno Odeljenjem za borbu protiv korupcije Republičkog javnog tužilaštva; prekršajnim sudovima; Upravom za sprečavanje pranja novca; Ministarstvom unutrašnjih poslova; Poreskom upravom; Agencijom za privredne registre i Centralnim registrom, depoom i kliringom hatrija od vrednosti.

Istakla je da je Nacionalnom strategijom predviđeno da se jasno definiše postupak primene i praćenja realizacije preporuka Agencije, kao i da Agencija izradi metodologiju za procenu rizika od korupcije u svim propisima, koju će predlagači zakona biti obavezni da primene, dok će mišljenje Agencije o primeni metodologije biti sastavni deo predloga zakona. Pored toga, Agencija će svojim preporukama i podnošenjem inicijativa, u saradnji sa ekspertima Evropske komisije, aktivno učestvovati na usklađivanju zakona i drugih akata sa Nacionalnom strategijom za borbu protiv korupcije u Republici Srbiji za period od 2013. do 2018. godine.

Istakla je da je Agencija u 2012. godini podnela zahteve Odeljenju za budžetsku inspekciju Ministarstva finansija i Upravnom inspektoratu Ministarstva pravde, za izvršenje vanredne kontrole zakonitog i namenskog trošenja budžetskih sredstava i zakonitosti u pogledu radno-pravnih odnosa u Agenciji u prethodnom periodu. Agencija je izvršila sve preporuke i preduzela mere date u nalazima inspekcija, a nalaz Odeljenja za budžetsku inspekciju je prosledila Javnom tužilaštvu. Odbor Agencije je 28. maja 2014. godine razmotrio novi Pravilnik o zapošljavanju, kojim je smanjen broj položaja i grupa, u skladu sa preporukom Odeljenja za budžetsku inspekciju, tako da će se manje sredstava zahvatati iz budžeta Republike.

Petar Petrović, predsednik Odbora za pravosuđe, državnu upravu i lokalnu samoupravu je izrazio nezadovoljstvo što, zbog nedostatka kvoruma, ovaj odbor ne može da održi ni svoju, ni zajedničku sednicu dva odbora po ovoj tački dnevnog reda.

Odbor je, zatim, na predlog predsednika Odbora, jednoglasno odlučio (devet za) da podnese Narodnoj skupštini sledeći

IZVEŠTAJ

Odbor za finansije, republički budžet i kontrolu trošenja javnih sredstava razmotrio je, u skladu sa članom 238. stav 1. Poslovnika Narodne skupštine, Izveštaj o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, koji je podnet Narodnoj skupštini na osnovu člana 26. Zakona o Agenciji za borbu protiv korupcije.

Odbor je utvrdio Predlog zaključka, koji podnosi Narodnoj skupštini na razmatranje i usvajanje, sa predlogom da ga Narodna skupština razmotri po hitnom postupku, u skladu sa čl. 167. i 193. Poslovnika Narodne skupštine.

Za izvestioca Odbora i predstavnika predlagača Predloga zaključka na sednici Narodne skupštine određen je Veroljub Arsić, predsednik Odbora.

Predlog zaključka koji je Odbor podneo Narodnoj skupštini glasi:

Na osnovu člana 8. stav 1. Zakona o Narodnoj skupštini („Službeni glasnik RS“, broj 9/10) i člana 238. stav 5. Poslovnika Narodne skupštine („Službeni glasnik RS“, broj 20/12 - Prečišćeni tekst),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_ zasedanja, održanoj \_\_\_\_\_\_\_\_ 2014. godine, donela je

Z A K Lj U Č A K

Povodom razmatranja Izveštaja o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje

1. Narodna skupština konstatuje da je Izveštaj o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, celovito predstavio rad Agencije u 2013. godini na primeni Zakona o Agenciji za borbu protiv korupcije, kako konkretne aktivnosti i rezultate rada Agencije u izvršavanju kontrolne i preventivne funkcije, tako i aktivnosti Agencije u vezi sa sprovođenjem Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje.

Narodna skupština podržava aktivnosti Agencije za borbu protiv korupcije za jačanje integriteta i odgovornosti institucija, funkcionera i zaposlenih u državnoj upravi, u cilju suzbijanja korupcije u upravi i društvu u celini.

2. Ovaj zaključak objaviće se u „Službenom glasniku Republike Srbije“.

RS Broj

U Beogradu, \_\_\_\_\_\_ 2014. godine

NARODNA SKUPŠTINA

PREDSEDNIK

Maja Gojković

O b r a z l o ž e nj e

Pravni osnov za donošenje Zaključka sadržan je u članu 8. Zakona o Narodnoj skupštini („Službeni glasnik RS“, broj 9/10) i članu 238. st. 4. i 5. Poslovnika Narodne skupštine („Službeni glasnik RS“, broj 20/12 - Prečišćeni tekst).

Na osnovu člana 26. Zakona o Agenciji za borbu protiv korupcije („Službeni glasnik RS“, br. [97/08](file:///C:\Users\milena.sandic\Desktop\index.jsp%3F%26file%3Df61808%26action%3Dpropis%26path%3D06180801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [53/10](file:///C:\Users\milena.sandic\Desktop\index.jsp%3F%26file%3Df76221%26action%3Dpropis%26path%3D07622101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [66/11](file:///C:\Users\milena.sandic\Desktop\index.jsp%3F%26file%3Df83826%26action%3Dpropis%26path%3D08382601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - US, [67/13](file:///C:\Users\milena.sandic\Desktop\index.jsp%3F%26file%3Df96341%26action%3Dpropis%26path%3D09634101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - US, [108/13](file:///C:\Users\milena.sandic\Desktop\index.jsp%3F%26file%3Df98870%26action%3Dpropis%26path%3D09887001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - dr. zakon, [112/13](file:///C:\Users\milena.sandic\Desktop\index.jsp%3F%26file%3Df99102%26action%3Dpropis%26path%3D09910201.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - dr. propis), Agencija za borbu protiv korupcije podnosi Narodnoj skupštini godišnji izveštaj o svom radu, najkasnije do 31. marta tekuće godine za prethodnu godinu. Godišnji izveštaj sadrži i izveštaj o sprovođenju Strategije, Akcionog plana i sektorskih akcionih planova.

Saglasno navedenim odredbama Zakona, Agencija za borbu protiv korupcije podnela je Narodnoj skupštini Izveštaj o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje.

Članom 238. stav 4. Poslovnika Narodne skupštine predviđeno je da Narodna skupština razmatra izveštaj nezavisnog državnog organa i izveštaj nadležnog odbora, sa predlogom zaključka, odnosno preporuke.

Odbor za finansije, republički budžet i kontrolu trošenja javnih sredstava razmotrio je Izveštaj o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, na Četvrtoj sednici, održanoj 28. maja 2014. godine.

Odbor za finansije, republički budžet i kontrolu trošenja javnih sredstava, u skladu sa članom 238. stav 2. Poslovnika Narodne skupštine, podneo je Narodnoj skupštini Izveštaj sa Predlogom zaključka, koji je utvrdio na ovoj sednici.

Na osnovu člana 8. stav 3. Zakona o Narodnoj skupštini, zaključci Narodne skupštine objavljuju se u „Službenom glasniku Republike Srbije“.

Odbor je, u skladu sa čl. 167. i 193. Poslovnika Narodne skupštine, predložio Narodnoj skupštini da Predlog ovog zaključka razmotri po hitnom postupku, imajući u vidu da je članom 239. stav 1. Poslovnika Narodne skupštine utvrđeno da Narodna skupština razmatra izveštaje nezavisnih državnih organa i izveštaje nadležnog odbora, sa predlogom zaključka, odnosno preporuke, na prvoj narednoj sednici.

Na sednici Odbora vođen je tonski zapis.

Sednica je zaključena u 11,30 časova.

SEKRETAR ODBORA PREDSEDNIK ODBORA

Milena Sandić Veroljub Arsić